ફિલ્મની કહાની અવિનાશ (દુલકર સલમાન)ના એક આઈફોન કોલથી શરૂ થાય છે. જ્યાં તેને કહેવાય છે કે, તેના પિતાનું મૃત્યુ થયું છે અને કુરિયર કંપની તરફથી કોઈ અન્યની ડેડબોડી તેને સોંપવામાં આવે છે. બસ, ત્યારથી તે પિતાની ડેડબોડી શોધવામાં નીકળી પડે છે. જ્યાં પોતાનો મિત્ર શૌકત (ઈરફાન)ની સાથે નીકળી પડે છે, પછી અહીં કારવામાં તેની સાથે તાન્યા (મિથીલા પાલકર)ની એન્ટ્રી થાય છે. આ મુસાફરી અનેક જગ્યાઓ પરથી પસાર થઈને ઢગલાબંધ ટ્વિસ્ટ અને ટર્ન્સ સાથે આગળ વધે છે. શું અવિનાશને તેના પિતાની ડેડબોડી મળશે, કહાનીમાં આગળ શું થશે, સમગ્ર મુસાફરીમાં આ ત્રણેય પાત્રો શું કરે છે, તે બધુ જાણવા માટે આ રોમાંચભરી ફિલ્મ જરૂર જોવા જેવી છે.